ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት "ሓወይ ብዘለዎ ኮይኑ ወያነ፡ ኣነ በዚ ኮይነ ሻዕቢያ እናበልኹ ይሰርሕ ነይረ" 27 ሰነ 2018 ምንጪ ስእሊ, BEREKETE ABRAHAM ጋዜጠኛ ዮናስ ኣብርሃም ኣብ ኢትዮጵያ፡ ሓዉ በረኸት ኣብርሃም ድማ ኣብ ኤርትራ፡ መንግስታት ክልቲኤን ሃገራት ኣብ ዝመርሑዎም ትካላት ሚዲያ ጋዜጠኛታት ኮይኖም ይሰርሑ ነይሮም። ክልቲኦም ኣሕዋት በብዘለዉዎ 'ሻዕቢያ' 'ወያነ' እናበሉ ንዓመታት ጸብጺቦም'ዮም። ትዉልዶም'ኳ ኣብ ኢትዮጵያ እንተኾነ፡ ህይወት ኣሽሓት ዝመንዘዐ ኵናት ኢትዮ-ኤርትራ ግና፡ 9ተ ዓብይን ንኡስን ዘፍረየት ስድራ ኣብ ክልተ ተገሚዓ ፋሕ ብትን ክትብል ምኽንያት ኮይኑ። ድሕሪ ን20 ዓመታት ዘቑጸረ ምትዕጽጻዉን ፖለቲካዊ ፍሕፍሕን ንሰላም ቅሩብነተን ዘርኣያ እዘን ጎረባብቲ ሃገራት፡ ን20 ዓመታት ዝተፈላለያ ኣዒንቲ እዚ ስድራ'ዉን ከራኽባ ተስፋ ተገይሩለን ኣሎ። ታሪኽ እዞም ጋዜጠኛታትን ደረስትን ነዚ እዩ ዘዘንቱ። ደቂ ሓንቲ ማህጸን ክልተ ዜግነት ኢትዮጵያን ኤርትራን ብኵናት ምስተናኸሳ፡ ነንሓድሕደን ኣይናተይን ዝበለኦ ዜጋ ጨርቀይ ንብረተይ እንከይበለ መኪና እናሳፈራ ሰጕጎንኦ እየን። ኣብቲ እዋን ጋዜጠኛ ሬድዮ ፋና ዝነበረ ጋዜጠኛ ዮናስ ኣብርሃም፡ ኣብ መንግስታዊ ትካል ይሰርሕ ስለዝነበረ ኣብ ኢትዮጵያ ተሪፉ። ሓዉ ግና ኤርትራዊ ኢኻ ብዝብል ናብ መኪና ተጽዒኑ ተጠሪዙ። "ሽዑ ነቲ ኩነታት ናብ ሰላም ንምምላስ ዝካየዱ ሰልፊታት፣ መዋጮ፥ ምጥንካር ሓድነት ዝኣመሰሉ ስራሕቲ ንምስራሕ ናብ ዝተፈላለያ ክልላት ይዘዉር ነይረ። እንትምለስ ስድራይ ተሰጒጎም ጸኒሖምኒ" ይብል ጋዜጠኛ ዮናስ ኣብርሃም። ድሕሪ ኵናት ዶባት ክልቲአን ሃገራት ዝተወልዱ መናእሰይ እንታይ ይብሉ?
